stanford-oval/wikipedia huggingface dataset:
14 กุมภาพันธ์

วันที่ 14 กุมภาพันธ์ เป็นวันที่ 45 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 320 วันในปีนั้น (321 วันในปีอธิกสุรทิน)
เหตุการณ์

พ.ศ. 1557 (ค.ศ. 1014) – สมเด็จพระสันตะปาปาเบเนดิกต์ที่ 8 สวมมงกุฎให้กับไฮน์ริชแห่งบาวาเรีย กษัตริย์แห่งเยอรมนีและอิตาลี ในฐานะจักรพรรดิโรมันอันศักดิ์สิทธิ์
พ.ศ. 2395 (ค.ศ. 1852) - โรงพยาบาลเกรตออร์มอนด์สตรีตซึ่งเป็นโรงพยาบาลแห่งแรกในอังกฤษที่ให้บริการเตียงผู้ป่วยในโดยเฉพาะสำหรับเด็ก ได้รับการก่อตั้งขึ้นในกรุงลอนดอน
พ.ศ. 2398 (ค.ศ. 1855) - ทางการรัฐเท็กซัสได้ติดต่อทางโทรเลขไปยังพื้นที่อื่น ๆ ของสหรัฐจากความประสบความสำเร็จในการเชื่อมต่อข้อมูลระหว่างเมืองนิวออร์ลีนส์ รัฐลุยเซียนา กับเมืองมาร์แชลล์ รัฐเท็กซัส
พ.ศ. 2402 (ค.ศ. 1859) - ออริกอนถูกผนวกเข้าเป็นรัฐที่ 33 ของสหรัฐ
พ.ศ. 2418 (ค.ศ. 1876) - เอลิชา เกรย์ และอเล็กซานเดอร์ เกรแฮม เบลล์ จดสิทธิบัตรโทรศัพท์
พ.ศ. 2421 (ค.ศ. 1879) - กองทัพชิลีเข้ายึดครองเมืองท่าอันโตฟากัสตาของประเทศโบลิเวีย เป็นจุดเริ่มต้นสงครามมหาสมุทรแปซิฟิก (ค.ศ. 1879–1884)
พ.ศ. 2488 (ค.ศ. 1945) - กองทัพอากาศสหราชอาณาจักรเริ่มการระเบิดที่เมืองเดรสเดินในประเทศเยอรมนี ส่งผลให้เกิดพายุเพลิงคร่าชีวิตพลเรือนหลายหมื่นคน
พ.ศ. 2532 (ค.ศ. 1989) - ดาวเทียมดวงแรกในกลุ่มดาวเทียมจีพีเอส เข้าสู่วงโคจร
พ.ศ. 2535 (ค.ศ. 1992) -  วันพระราชทานนาม "ราชภัฏ" (วันราชภัฏ)
พ.ศ. 2548 (ค.ศ. 2005) - เว็บไซต์ยูทูบเปิดตัวเป็นวันแรก
พ.ศ. 2561 (ค.ศ. 2018) – เหตุการสังหารหมู่ที่โรงเรียนมาร์จอรีในปาร์คแลนด์ รัฐฟลอริดาเป็นหนึ่งในการสังหารหมู่ในโรงเรียนที่มีผู้เสียชีวิตมากที่สุดโดยมีผู้เสียชีวิต 17 ราย และบาดเจ็บ 17 ราย
วันเกิด

พ.ศ. 2433 (ค.ศ. 1890) - พระเจ้าบรมวงศ์เธอ พระองค์เจ้าอดิศัยสุริยาภา (สิ้นพระชนม์ 27 มกราคม พ.ศ. 2506)
พ.ศ. 2445 (ค.ศ. 1902) - เทลมา ริตเตอร์ นักแสดงชาวอเมริกัน (ถึงแก่กรรม 5 กุมภาพันธ์ พ.ศ. 2512)
พ.ศ. 2471 (ค.ศ. 1928) - อาภรณ์ อินฟ้าแสง ผู้ก่อตั้ง โรงเรียนกรุงเทพวิจิตรศิลป์, กรุงเทพเทคนิคนนท์, ผู้แต่ง หนังสือศิลปลายไทย ฉบับนักศึกษา, ออกแบบฟ้อนท์ไทย (ถึงแก่กรรม พ.ศ. 2542)
พ.ศ. 2486 (ค.ศ. 1943) - เจ้าดารารัตน์ ณ ลำพูน เจ้านายฝ่ายเหนือ
พ.ศ. 2488 (ค.ศ. 1945) - เจ้าชายฮันส์-อาดัมที่ 2 แห่งลิกเตนสไตน์
พ.ศ. 2494 (ค.ศ. 1951) - เควิน คีแกน นักฟุตบอลชาวอังกฤษ
พ.ศ. 2513 (ค.ศ. 1970) -
ไซมอน เพกก์ นักแสดง ผู้กำกับชาวอังกฤษ
แดง จิตกร นักร้องลูกทุ่ง สังกัดค่ายท็อปไลน์ ไดมอนด์ (ถึงแก่กรรม 30 เมษายน พ.ศ. 2559)
พ.ศ. 2514 (ค.ศ. 1971) - วิสเซรา นักมวยปล้ำอาชีพชาวอเมริกัน (ถึงแก่กรรม 18 กุมภาพันธ์ พ.ศ. 2557)
พ.ศ. 2519 (ค.ศ. 1976) - แช่ม แช่มรัมย์ นักร้องเพลงลูกทุ่งเพื่อชีวิตชาวไทย
พ.ศ. 2521 (ค.ศ. 1978) -
ดาไน กูริรา นักแสดงและนักเขียนบทละครชาวซิมบับเว-อเมริกัน
พิมพ์พรรณ ชลายนคุปต์ นักแสดงหญิงชาวไทย
พ.ศ. 2526 (ค.ศ. 1983) - บาการี ซาญา กองหลังทีมชาติฝรั่งเศส
พ.ศ. 2528 (ค.ศ. 1985) - อรจิรา แหลมวิไล นักแสดงหญิงชาวไทย
พ.ศ. 2530 (ค.ศ. 1987) - สกอตต์ แดนน์ นักฟุตบอลชาวอังกฤษ
พ.ศ. 2531 (ค.ศ. 1988) -
ฆาบิเอร์ ปาติญโญ นักฟุตบอลชาวสเปน
อังเคล ดิ มาเรีย นักฟุตบอลชาวอาร์เจนตินา
พ.ศ. 2532 (ค.ศ. 1989) - อภิชิต ลิขิตลิ้มปรีชา นักพากย์ชายชาวไทย
พ.ศ. 2533 (ค.ศ. 1990) -
ปรีชญา พงษ์ธนานิกร นักแสดงหญิงชาวไทย
อิษณัฐ ชลมูณี นายแบบ นักแสดง และพิธีกรชาวไทย (ถึงแก่กรรม 12 พฤศจิกายน พ.ศ. 2567)
พ.ศ. 2534 (ค.ศ. 1991) - กาโรล จี นักร้องชาวโคลอมเบีย
พ.ศ. 2535 (ค.ศ. 1992) -
คริสเตียน เอริกเซน นักฟุตบอลชาวเดนมาร์ก
เฟรดดี ไฮร์มอร์ นักแสดงชาวอังกฤษ
เอลลี ดูห์เอ นักร้องและนักแต่งเพลงชาวอเมริกัน
อี จู-ย็อง นักแสดงชาวเกาหลีใต้
พ.ศ. 2536 (ค.ศ. 1993) -
โฟกัส จีระกุล นักแสดงหญิงชาวไทย
ลีโอมี แอนเดอร์สัน นางแบบชาวอังกฤษ
พ.ศ. 2537 (ค.ศ. 1994) -
เตเรนเซ ก็องโกโล นักฟุตบอลชาวดัตซ์
ธนภพ ลีรัตนขจร นักแสดงชายชาวไทย
พ.ศ. 2538 (ค.ศ. 1995) - ปิยพงษ์ หอมขจร นักฟุตบอลชาวไทย
พ.ศ. 2539 (ค.ศ. 1996) - ลูกัส แอร์น็องแดซ นักฟุตบอลชาวฝรั่งเศส
พ.ศ. 2540 (ค.ศ. 1997) -
แจฮย็อน นักร้องชาวเกาหลีใต้ วงเอ็นซีที,เอ็นซีที 127
ฑิชาญา บุญเลิศ นักกีฬาวอลเลย์บอลหญิงทีมชาติไทย
เบรล เอ็มโบโล นักฟุตบอลอาชีพชาวสวิส
พ.ศ. 2542 (ค.ศ. 1999) - ไทเลอร์ อาดัมส์ นักฟุตบอลชาวอเมริกัน
พ.ศ. 2544 (ค.ศ. 2001) - อัลบาโร ซานซ์ นักฟุตบอลชาวสเปน
วันถึงแก่กรรม

พ.ศ. 813 (ค.ศ. 270) - นักบุญวาเลนไทน์
พ.ศ. 2321 (ค.ศ. 1779) - เจมส์ คุก นักสำรวจชาวอังกฤษ (เกิด 27 ตุลาคม พ.ศ. 2271 (ปฏิทินจูเลียน))
พ.ศ. 2460 (ค.ศ. 1917) - เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) (เกิด 16 เมษายน พ.ศ. 2410)
พ.ศ. 2486 (ค.ศ. 1943) - ดาฟิด ฮิลแบร์ท นักคณิตศาสตร์ ชาวเยอรมัน (เกิด 23 มกราคม พ.ศ. 2404)
พ.ศ. 2490 (ค.ศ. 1948) - พระยาพหลพลพยุหเสนา (พจน์ พหลโยธิน) นายกรัฐมนตรีคนที่ 2 ของไทย (เกิด 29 มีนาคม พ.ศ. 2430)
พ.ศ. 2563 (ค.ศ. 2020) - สุรางค์ ดุริยพันธุ์ ศิลปินแห่งชาติ (เกิด 8 เมษายน พ.ศ. 2480)
พ.ศ. 2564 (ค.ศ. 2021) - การ์โลส เมเนม ประธานาธิบดีอาร์เจนตินาคนที่ 44 (เกิด 2 กรกฎาคม พ.ศ. 2473)
พ.ศ. 2566 (ค.ศ. 2023) - ดวงเพชร พรหมเทพ (เกิด 3 กรกฎาคม พ.ศ. 2548)
วันสำคัญและวันหยุดเทศกาล

พ.ศ. 2515 (ค.ศ. 1972), พ.ศ. 2534 (ค.ศ. 1991), พ.ศ. 2553 (ค.ศ. 2010) - วันตรุษจีน
พ.ศ. 2557 (ค.ศ. 2014) - วันมาฆบูชา
วันวาเลนไทน์
วันราชภัฏ
วันเกี่ยวกับวัฒนธรรม

วันผู้ไทย
แหล่งข้อมูลอื่น

BBC: On This Day เก็บถาวร 2007-02-18 ที่ เวย์แบ็กแมชชีน
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
↑  "Henry II | Holy Roman emperor". Encyclopedia Britannica (ภาษาอังกฤษ). เก็บจากแหล่งเดิมเมื่อ 5 August 2020. สืบค้นเมื่อ 12 February 2020.
ลมเปลี่ยนทิศ

| "ลมเปลี่ยนทิศ" |
| --- | --- |
ปกซิงเกิ้ล
เพลงโดยบิ๊กแอส
จากอีพีแดนเนรมิต
วางจำหน่าย: 1 กุมภาพันธ์ พ.ศ. 2556
บันทึกเสียง: พ.ศ. 2555 ที่ Karma Sound studios
แนวเพลง: ซอฟต์ร็อก, อะคูสติกร็อก
ความยาว: 4:32
ค่ายเพลง: จีนี่เรคคอร์ด
ผู้ประพันธ์เพลง: ขจรเดช พรมรักษา (เนื้อร้อง) อภิชาติ พรมรักษา (ทำนอง)
โปรดิวเซอร์: พูนศักดิ์ จตุระบุล (อ๊อฟ บิ๊กแอส)
 
มิวสิกวิดีโอ
"ลมเปลี่ยนทิศ" ที่ยูทูบ
 
"ลมเปลี่ยนทิศ" เป็นซิงเกิลที่ 3 ของวงดนตรีบิ๊กแอส จากมินิอัลบั้ม แดนเนรมิต ประพันธ์เนื้อร้องโดย ขจรเดช พรมรักษา (กบ บิ๊กแอส) แต่งทำนองโดย อภิชาติ พรมรักษา (หมู บิ๊กแอส) และเรียบเรียงโดยบิ๊กแอส ออกจำหน่ายในวันที่ 1 กุมภาพันธ์ พ.ศ. 2556
มิวสิกวิดีโอเพลง "ลมเปลี่ยนทิศ" มีซันนี่ สุวรรณเมธานนท์ เป็นพระเอกในมิวสิกวิดีโอนี้ โดยเนื้อหาของเพลงนั้นเกี่ยวกับชีวิตคน ๆ หนึ่งไม่มีอะไรแน่แท้ ทุกสิ่งย่อมมีการเปลี่ยนแปลง มีพบก็ต้องมีจาก หากคน ๆ หนึ่งที่เรารักมีหนทางใหม่ที่ดีกว่า ก็ต้องยอมรับความจริง ให้เขาก้าวเดินต่อไปข้างหน้า แม้เราต้องเจ็บ แต่สักวัน "ลมเปลี่ยนทิศ" ของเราก็คงมาถึง เมื่อนั้นเราเองก็คงจะมีทางข้างหน้าที่ดีกว่า
เพลง "ลมเปลี่ยนทิศ" เพลงนี้ประสบความสำเร็จในชาร์ตเพลงของไทยในหลายคลื่นวิทยุ อาทิ คลื่นซี้ดเอฟเอ็มในชาร์ตทอป 20 ได้อันดับสูงสุดที่ 12 และในปี พ.ศ. 2556 ได้รับรางวัลไนน์เอ็นเตอร์เทน อวอร์ดส์ สาขาเพลงแห่งปี
การตอบรับ

เพลง "ลมเปลี่ยนทิศ" ได้อันดับ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 กุมภาพันธ์ พ.ศ. 2556 และอันดับที่ 18 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 24 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 12
95.5 เอฟเอ็ม เวอร์จิ้นฮิตซ์ ชาร์ตท็อป 40: 18
จีเอ็มเอ็ม แกรมมี่ จีเมมเบอร์ ท็อปดาวน์โหลด: 1
จีเอ็มเอ็ม มิวสิค ฮิต ชาร์ตท็อป 10: 1
อีเอฟเอ็ม ชาร์ต 94 ท็อป แอรเพลย์: 94
อินเท็นซืฟวอช วีคลี่มิวสิก ชาร์ตท็อป 20 เพลงไทยสากล: 3
Channel V Siam Top 20 Single Chart: 1
Channel V Countdown Siam Top 20 Single Chart: 8
เวอร์ชันคัฟเวอร์ > เวอร์ชันศิรินทิพย์ หาญประดิษฐ์

| "ลมเปลี่ยนทิศ"> เพลงโดยศิรินทิพย์ หาญประดิษฐ์.จากอัลบั้มIN LOVE HURT SO GOOD |
| --- | --- |
วางจำหน่าย: 15 พฤศจิกายน พ.ศ. 2556
แนวเพลง: ป็อป
ความยาว: 4:32
ค่ายเพลง: ลีฟวิ่ง จี (จีเอ็มเอ็ม แกรมมี่)
ผู้ประพันธ์เพลง: ขจรเดช พรมรักษา (เนื้อร้อง) อภิชาติ พรมรักษา (ทำนอง)
โปรดิวเซอร์: เรืองกิจ ยงปิยะกุล
 
มิวสิกวิดีโอ
"ลมเปลี่ยนทิศ" ที่ยูทูบ
 
ในปี พ.ศ. 2556 เพลง "ลมเปลี่ยนทิศ" ถูกขับร้องใหม่โดย ศิรินทิพย์ หาญประดิษฐ์ มิวสิกวิดีโอนั้นมี วงศกร รัศมิทัต หรือ ต้น แมคอินทอช, แอนนี่ และน้องอันดา กุลฑีรา ยอดช่าง โดยเพลงนี้ถูกรวมในอัลบั้ม IN LOVE HURT SO GOOD
เวอร์ชันคัฟเวอร์ > เวอร์ชันศิรินทิพย์ หาญประดิษฐ์ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5: 5
หม่อมเจ้าสมัยเฉลิม กฤดากร

| หม่อมเจ้าสมัยเฉลิม กฤดากร |
| --- | --- |
หม่อมเจ้า ชั้น 4

ประสูติ: 20 กันยายน พ.ศ. 2438 วังพระอาทิตย์ อำเภอพระนคร จังหวัดพระนคร
สิ้นชีพิตักษัย: 20 มิถุนายน พ.ศ. 2510 (71 ปี)
ชายา: หม่อมเจ้ารัสสาทิส กฤดากร
บุตร: หม่อมราชวงศ์สาทิส กฤดากร
ราชสกุล: กฤดากร
พระบิดา: พระเจ้าบรมวงศ์เธอ กรมพระนเรศรวรฤทธิ์
พระมารดา: หม่อมแช่ม กฤดากร ณ อยุธยา
เสวกตรี หม่อมเจ้าสมัยเฉลิม กฤดากร (20 กันยายน พ.ศ. 2438 — 20 มิถุนายน พ.ศ. 2510) เป็นสถาปนิกในแผนกศิลปากรสถาน
พระประวัติ

หม่อมเจ้าสมัยเฉลิม กฤดากร เป็นพระโอรสองค์ที่ 9 ในพระเจ้าบรมวงศ์เธอ กรมพระนเรศรวรฤทธิ์ ประสูติแต่หม่อมแช่ม กฤดากร ณ อยุธยา เมื่อวันที่ 20 กันยายน พ.ศ. 2438 ณ วังพระอาทิตย์ อำเภอพระนคร จังหวัดพระนคร ซึ่งตรงกับวันเฉลิมพระชนพรรษาพระบาทสมเด็จพระจุลจอมเกล้าเจ้าอยู่หัว สมเด็จพระนางเจ้าเสาวภาผ่องศรี พระอรรครราชเทวี จึงพระราชทานพระนามให้ว่า ”สมัยเฉลิม” หม่อมเจ้าสมัยเฉลิมมีเจ้าพี่เจ้าน้องร่วมพระบิดาหลายพระองค์
หม่อมเจ้าสมัยเฉลิม เสกสมรสกับหม่อมเจ้ารัสสาทิส กฤดากร ท.จ. (ราชสกุลเดิม สวัสดิวัตน์) พระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ เมื่อวันที่ 12 สิงหาคม พ.ศ. 2478 มีโอรสคนเดียว คือ หม่อมราชวงศ์สาทิส กฤดากร
หม่อมเจ้าสมัยเฉลิม ประชวรพระโรคประสาทร้ายแรงและมีโรคแทรกซ้อนจากเหตุการณ์ที่หม่อมราชวงศ์สาทิส กฤดากร โอรสเพียงคนเดียวได้ถึงแก่กรรมเมื่ออายุเพียง 23 ปี โดยอุบัติเหตุ ทำให้หม่อมเจ้าสมัยเฉลิมเสียพระทัยมาก กระทั่งสิ้นชีพิตักษัยเมื่อวันที่ 20 มิถุนายน พ.ศ. 2510 เวลา 00.15 น. สิริชันษา 71 ปี
การศึกษา

พ.ศ. 2448  โรงเรียนราชวิทยาลัย                3 ปี
พ.ศ. 2451  โรงเรียนในประเทศฝรั่งเศส        2 ปี
พ.ศ. 2453  Institution Brunel Haccius, Genève    3 ปี
พ.ศ. 2456  Collège Scientifique, Lausanne, Suisse       5 ปี
พ.ศ. 2456  École Nationale Supérieure des Beaux-Arts, Paris    9 ปี
โดยเป็นนักเรียนทุนในพระบาทสมเด็จพระมงกุฏเกล้าเจ้าอยู่หัว หลังจากสำเร็จวิชาสถาปัตยกรรมจาก สถาบัน École Nationale Supérieure des Beaux-Arts กรุงปารีส  ประเทศฝรั่งเศสแล้ว ก็ทรงกลับมารับราชการเมื่อปี พ.ศ. 2471 ในแผนกศิลปากรสถาน
การทำงาน

พ.ศ. 2471 เข้ารับราชการในแผนกศิลปากรสถาน ตำแหน่งนายช่าง
พ.ศ. 2472 ย้ายมารับราชการกรมวังนอก กระทรวงวัง ตำแหน่งนายช่างใหญ่ รับพระราชทานพระยศเป็น รองเสวกเอก
พ.ศ. 2478 กองสถาปัตยกรรม กระทรวงธรรมการ ตำแหน่งสถาปนิก
พ.ศ. 2483 กองสถาปัตยกรรม กรมศิลปากร กระทรวงศึกษาธิการ ตำแหน่งหัวหน้าแผนกออกแบบ
พ.ศ. 2493 ตำแหน่งสถาปนิกชั้นพิเศษ กรมศิลปากร
พ.ศ. 2493 ในพิธีจารึกพระสุพรรณบัฏในพระราชพิธีบรมราชาภิเษก พุทธศักราช 2493 เมื่อวันที่ 21 เมษายน พ.ศ. 2493 เวลา 9.26 – 10.28 น. ณ พระอุโบสถวัดพระศรีรัตนศาสดาราม ทรงพระกรุณาโปรดเกล้าฯ ให้พระวรวงศ์เธอ พระองค์เจ้าธานีนิวัต เป็นประธานในพิธี มีหลวงบรรเจิดอักษรการ (ทับ สาตราภัย) หัวหน้ากองปกาศิต ในหน้าที่อาลักษณ์จารึกอักษรพระปรมาภิไธยลงในพระสุพรรณบัฏ พระยาโหราธิบดี (แหยม วัชรโชติ) โหรจารึกดวงพระบรมราชสมภพลงในแผ่นทอง และหม่อมเจ้าสมัยเฉลิม กฤดากร ศิลปิน ในหน้าที่นายช่าง แกะพระราชลัญจกร
หม่อมเจ้าสมัยเฉลิม กฤดากร ได้ออกจากราชการเมื่อปี 2501 นอกจากการรับราชการตำแหน่งสถาปนิกดังที่กล่าวมาแล้วนั้น ท่านยังได้รับแต่งตั้งเป็นคณบดี คณะประติมากรรม มหาวิทยาศิลปากร ระหว่างปี พ.ศ. 2487 - 2493 และได้ไปสอนวิชาสถาปัตยกรรมที่จุฬาลงกรณ์มหาวิทยาลัย ในตำแหน่งอาจารย์พิเศษ  และเป็นผู้ร่วมก่อตั้งสมาคมสถาปนิกสยาม ในปี พ.ศ. 2476 โดยดำรงตำแหน่งกรรมการสมาคมฯ ร่วมกับผู้ริเริ่มอีก 6 ท่าน ใน พ.ศ. 2477 ได้แก่ พระสาโรชรัตนนิมมานก์ นายกสมาคม หลวงบุรกรรมโกวิท เลขาธิการ นายนารถ โพธิสาท เหรัญญิก หม่อมเจ้าอิทธิเทพสรรค์ กฤดากร กรรมการ หม่อมเจ้าโวฒยากร วรวรรณ กรรมการ และนายศิววงษ์ กุญชร ณ อยุธยา
เมื่อออกจากราชการแล้วได้รับแต่งตั้งให้ดำรงตำแหน่งคณบดี คณะมัณฑนศิลป์มหาวิทยาลัยศิลปากร ระหว่างวันที่ 1 กันยายน 2501 - 31 สิงหาคม พ.ศ. 2505 ต่อจากนั้นได้รับพระมหากรุณาธิคุณให้ดำรงตำแหน่งที่ปรึกษาประจำสำนักพระราชวังมาตลอดพระชนม์ชีพ
ผลงานการออกแบบ

โรงละครเฉลิมกรุง
พระตำหนักภูพิงคราชนิเวศน์
ศาลาว่าการกรุงเทพมหานคร
ศาลาธรรม มหาวิทยาลัยเชียงใหม่
เครื่องราชอิสริยาภรณ์

หม่อมเจ้าสมัยเฉลิม กฤดากร ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2505 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2499 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2505 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2498 –  เหรียญจักรพรรดิมาลา (ร.จ.พ.)
พ.ศ. 2485 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2472 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2498 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2441 –  เหรียญประพาสมาลา (ร.ป.ม.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2483 –  เครื่องอิสริยาภรณ์เลฌียงดอเนอร์ ชั้นที่ 4
แหล่งข้อมูลอื่น

สิทธิธรรม โรหิตะสุข. “สถาปนิกเลือดน้ำเงินกับศิลปะสมัยใหม่ในประเทศไทย: แนวคิดและบทบาทของสถาปนิกชั้นหม่อมเจ้าในช่วง พ.ศ. 2475-2505.” ใน ถนอม ชาภักดี และคนอื่นๆ (บก.), เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์. น. 22-37. กรุงเทพฯ: มีดี กราฟิก, 2560.
งานสถาปัตยกรรมของ ม.จ. สมัยเฉลิม กฤดากร ที่เกี่ยวกับการก่อสร้างต่อเติมและบูรณะพระราชมณเฑียรสถาน และ หนังสือที่ระลึกเนื่องในพิธีพระราชทานเพลิงศพ
วัฒนธรรมดงเซิน

กลองมโหระทึก เป็นวัตถุทางวัฒนธรรมที่สำคัญของวัฒนธรรมดงเซิน
วัฒนธรรมดงเซิน เป็นวัฒนธรรมในยุคสำริด มีศูนย์กลางอยู่ในบริเวณที่ราบลุ่มแม่น้ำแดงทางตอนเหนือของประเทศเวียดนาม วัฒนธรรมดงเซินเป็นวัฒนธรรมที่มีอิทธิพลต่อวัฒนธรรมอื่น ๆ ในเอเชียตะวันออกเฉียงใต้ ทั้งในคาบสมุทรและในหมู่เกาะต่าง ๆ
ผู้คนในวัฒนธรรมดงเซินมีความสามารถในการปลูกข้าว เลี้ยงสัตว์ การประมง และการล่องเรือ วัตถุทางวัฒนธรรมที่สำคัญของวัฒนธรรมนี้คือกลองมโหระทึก ซึ่งเป็นกลองที่ใช้ในพิธีกรรมและพบได้ทั่วไปในเอเชียตะวันออกเฉียงใต้
วัฒนธรรมดงเซินมีความเกี่ยวข้องกับวัฒนธรรมของผู้คนที่พูดตระกูลภาษาย่อยทิเบต-พม่า วัฒนธรรมของชาวไทในยูนนาน วัฒธรรมของผู้คนที่พูดภาษากลุ่มมอญ-เขมร และวัฒนธรรมในบริเวณทุ่งไหหินในประเทศลาว มีการค้นพบหลักฐานทางโบราณคดีที่ใกล้เคียงกับวัตถุของวัฒนธรรมดงเซินในประเทศกัมพูชาบริเวณริมแม่น้ำโขง ซึ่งมีอายุในช่วงประมาณ 4,000 ปีก่อนคริสตกาล อิทธิพลของวัฒนธรรมดงเซินสามารถพบเห็นได้ทั่วไปในเอเชียตะวันออกเฉียงใต้ อาทิเช่น กลองโมโกในประเทศอินโดนีเซีย ไปจนถึงลวดลายของกริช
ทางใต้ของสถานที่ที่พบวัฒนธรรมดงเซิน ยังพบวัฒนธรรม 
ซา หิ่น (Sa Huỳnh) ซึ่งเป็นวัฒนธรรมแรกเริ่มของชาวจาม
จุดกำเนิด

ทฤษฎีที่มีพื้นฐานอยู่บนแนวความคิดที่ว่าการถลุงสำริดในเอเชียตะวันออกมีต้นกำเนิดในทางตอนเหนือของประเทศจีนนั้น ได้ถูกลบล้างจากการค้นพบทางโบราณคดีในภาคอีสานของประเทศไทยในช่วงทศวรรษที่ 1970 ศาสตราจารย์ Clark D. Neher แห่งมหาวิทยาลัยนอร์ทเทิร์นอิลลินอยส์กล่าวไว้ว่า "การถลุงสำริดมีจุดกำเนิดอยู่ในเอเชียตะวันออกเฉียงใต้ และต่อมาจึงชาวจีนจึงได้รับเทคโนโลยีนี้ไป ไม่ใช่อย่างที่นักวิชาการชาวจีนอ้างไว้ในทางกลับกัน"
คำอธิบายดังกล่าวได้รับการสนับสนุนจากผลงานของนักโบราณคดีชาวเวียดนาม ซึ่งได้ค้นพบว่ากลองมโหระทึกที่เก่าแก่ที่สุดมีความเกี่ยวข้องทางด้านรูปร่างและลวดลายกับเครื่องปั้นดินเผาของวัฒนธรรม Phung Nguyen นักวิชาการยังไม่สามารถสรุปได้ว่ากลองมโหระทึกมีไว้ใช้ทำอะไร ระหว่างพิธีกรรมทางศาสนาหรือเหตุผลอื่น ๆ ลวดลายแกะสลักต่าง ๆ ที่พบบนกลองนั้นทำให้พิจารณาได้ว่ากลองมโหระทึกเป็นกลองที่ใช้เป็นเหมือนปฏิทินบอกฤดูกาล(?) ข้อสนใจอีกประการหนึ่งก็คือ ในลวดลายที่สลักอยู่บนกลองนั้น มีรูปม้วนกระดาษอยู่ด้วย ซึ่งอาจจะบ่งชี้ได้ว่ากลุ่มคนที่เป็นเจ้าของวัฒนธรรมดงเซินเป็นชนกลุ่มแรกที่รู้จักวิธีการผลิตกระดาษ แต่อย่างไรก็ตาม สิ่งเหล่านี้ยังเป็นเพียงทฤษฎีที่นำเสนอโดยนักวิชาการชาวเวียดนามเท่านั้น
จุดกำเนิด > การแพร่กระจายของวัฒนธรรมดงเซิน

การค้นพบกลองขนาดใหญ่ที่แกะสลักอย่างประณีตในเอเชียตะวันออกเฉียงใต้เมื่อช่วงปลายศตวรรษที่ 17 นั้น ได้กระตุ้นความสนใจของนักวิชาการชาวตะวันตกเกี่ยวกับพื้นที่นี้ในฐานะที่มีวัฒนธรรมแรก ๆ ทำรู้จักการใช้สำริด กลองมโหระทึกที่พบนั้นมีขนาดหลากหลายแตกต่างกันไป ตั้งแต่เส้นผ่าศูนย์กลางไม่กี่นิ้วจนไปถึงหกฟุต โดยที่กลองดังกล่าวนั้นเป็นผลผลิตของวัฒนธรรมดงเซินที่พบได้ทั่ว ๆ ไป ทั้งในเวียดนามเอง และทางตอนใต้ของจีน เอเชียตะวันออกเฉียงใต้บนคาบสมุทร รวมทั้งในสุมาตรา ชวา บาหลี และอีเรียน จายา
แผ่นเสียง

ตัวอย่างแผ่นเสียง LP 12 นิ้ว

แผ่นเสียง 78 รอบต่อนาที
วิดีโอของแผ่นเสียงอะคูสติก (ที่ไม่ใช่แบบอิเล็กทรอนิกส์) ที่ขับเคลื่อนด้วยมอเตอร์สปริงปี 1936 ที่ขับด้วยสปริง 78 รอบต่อนาที ซึ่งเล่นบันทึกครั่ง
แผ่นเสียง คือวัสดุที่ก่อให้เกิดเสียง ทำจากวัสดุหลายชนิดและขนาด แผ่นเสียงที่เห็นน้อยมากคือ แผ่นเสียงกระดาษ
ประวัติ > แผ่นเสียง/จานเสียงครั่ง

แรกสุดเป็นกระบอกอัดเสียงเคลือบขี้ผึ้งแบบเอดิสัน ซึ่งในเมืองไทย (สยาม) ใช้บันทึกเพลงไทยเดิม ตั้งแต่ราวปลายรัชกาลที่ 4  ต่อมาเริ่มมีการบันทึกเสียงลง แผ่นครั่ง ในสมัยรัชกาลที่ 5 ส่วนใหญ่เป็นเพลงเรื่องบรรเลงด้วยวงปี่พาทย์ดึกดำบรรพ์ ที่กำลังได้รับความนิยมในสมัยนั้น  ซึ่งมักไม่จบในหน้าเดียว จึงต้องบันทึกต่อกันเป็นชุดๆละหลายแผ่น
โดยทั่วไปมีขนาด 10-12 นิ้ว สปีด 78 รอบ/นาที บันทึกและเล่นกลับได้หน้าละไม่เกิน 3-5 นาที เนื่องจากมีลักษณะค่อนข้างหนาและหนัก ตกแตกง่ายอย่างจานกระเบื้อง บางทีจึงเรียกว่า  จานเสียง คุณภาพเสียงออกทางแหลมแตกพร่ารวมทั้งเสียงรบกวนจากหัวเข็มโลหะที่ต้องคอยเปลี่ยนบ่อย
แผ่นครั่งในเมืองไทย ได้แก่ ปาเต๊ะ, อาร์ซีเอ วิคเตอร์ (ที่เรียกติดปากว่า ตราหมาหน้าเขียว,แดง,เหลือง ฯลฯ), พาร์โลโฟน, โคลัมเบีย, เดคก้า, บรันซวิค, แคปิตอล, ฟิลิปส์, เอ็มจีเอ็ม, เทพดุริยางค์, โอเดียน (ช้างคู่), ศรีกรุง (พระปรางค์วัดอรุณ), กระต่าย, อัศวิน, สุนทราภรณ์, มงกุฏ, เทพนคร, นางกวัก, วัวกระทิง, ค้างคาว, ลิง, หมี, นาคราช, หงษ์ (คู่ ), บางกอก, กามเทพ, เพชรสุพรรณ, กรมศิลปากร แผ่นที่ใช้เฉพาะในสถานี เช่น กรมโฆษณาการ (แผ่นดิบ) หรือจำหน่ายบางโอกาส เช่น เนรมิตภาพยนตร์ ฯลฯ
การผลิตจำหน่าย มีทั้งทำแผ่นเองในประเทศ และอีกส่วนหนึ่งส่งมาสเตอร์ไปทำแผ่นที่เมืองนอก โดยเฉพาะที่เมืองดัม ดัม ประเทศอินเดีย (Dum Dum India) ซึ่งเป็นที่ยอมรับกันทั้งในยุโรปและสหรัฐว่ามีมาตรฐานสูง คุณภาพเนื้อแผ่นดีที่สุด (และผู้ผลิตในเมืองไทยยังคงนิยมสั่งทำแผ่นจากที่นี่จนถึงยุคแผ่นลองเพลย์กับซิงเกิลในช่วงแรก) แต่จานเสียงครั่งที่สั่งทำจากต่างประเทศดังกล่าว บางชุดมาไม่ถึงเมืองไทยเนื่องจากประสบอุบัติเหตุในการขนส่งขณะเดินทางจมน้ำเสียหายหมด
ประวัติ > แผ่นเสียงไวนิล > อัลบั้มลองเพลย์

ช่วงปี พ.ศ. 2491  บริษัทแผ่นเสียงโคลัมเบียในสหรัฐ พัฒนาแผ่นบันทึกเสียงชนิดใหม่ได้สำเร็จ เรียกว่า  แผ่นเสียง/อัลบั้มลองเพลย์  (Long played record /album)  บางทีเรียก  แผ่นเสียงไวนิล  (Vinyl)  ตามชื่อพลาสติก คุณภาพดีที่ได้จากคาร์ไบด์  (Carbide)
แผ่นชนิดนี้ มีขนาดบาง เบา ตกไม่แตก คุณภาพเสียงทุ่มนุ่มนวลลุ่มลึกมากขึ้น สามารถลดเสียงรบกวนจากหัวเข็มลงเหลือเพียงเล็กน้อย และบรรจุเพลงเพิ่มขึ้นด้วยขนาด 12 นิ้ว  สปีด 33 รอบเศษ/นาที  ปกติบันทึกได้หน้าละ 20 นาทีเศษ (ราว 6-7 เพลง/หน้า)
ในต่างประเทศ ยังคงมีผลิตบ้างจำนวนจำกัดเฉพาะกลุ่มที่ชอบฟังเสียงจากแผ่นไวนิล ทำให้แต่ละอัลบั้มมีราคาสูง  ส่วนประเทศไทยซึ่งเลิกผลิตแบบอุตสาหกรรมตั้งแต่ปี พ.ศ. 2535 เมื่อแถบบันทึกเสียงตลับ (Cassette Tape) เป็นที่นิยมมากขึ้นก่อนถึงยุคแผ่นซีดีเข้ามาแทนที่ตามลำดับ  ปัจจุบันกำลังมีกระแสการกลับมานิยมแผ่นรูปแบบนี้อีกครั้ง ตั้งแต่ราวต้นทศวรรษ 2550 บริษัทค่ายเพลงต่างๆ ในเมืองไทยสั่งทำแผ่นจำนวนจำกัดจากโรงงานที่ญี่ปุ่น สหรัฐ และเยอรมนี  อัลบัมเก่ามักใช้ภาพปกต้นฉบับเดิมสำหรับนักสะสม มีราคาจำหน่ายจากหลักร้อยในอดีตเป็นหลักพันบาทขึ้นไป พร้อมๆกับตลาดแผ่นเสียงไวนิลมือสองที่ขยายตัวอย่างรวดเร็วในศูนย์การค้าจนถึงตามสื่ออินเทอร์เน็ต
ประวัติ > แผ่นเสียงไวนิล > แผ่นซิงเกิล

ปี พ.ศ. 2492 บริษัท อาร์ซีเอ วิคเตอร์ ทำแผ่นไวนิลขนาดเล็ก  7 นิ้ว สปีด 45 รอบ/นาที คุณภาพเสียงด้อยกว่าแผ่นใหญ่เล็กน้อย บันทึกได้หน้าละไม่เกิน  2 เพลง  เรียกกันว่า แผ่นซิงเกิล  (Single)  มักใช้กับเพลงเด่นๆ ที่ตัดจากแผ่นลองเพลย์ เพื่อเผยแพร่ตามสถานีวิทยุ ก่อนวางจำหน่ายอัลบั้มเต็ม
แผ่นไวนิลทุกขนาดมีการผลิตต่อเนื่องยาวนานถึง 30 ปี ก่อนเข้าสู่ยุคใหม่ของการบันทึกเสียงด้วยระบบดิจิตอลบนแผ่นซีดี
แผ่นไวนิลในเมืองไทย ได้แก่  อาร์ซีเอ, โคลัมเบีย, เดคก้า, แคปิตอล, ฟิลิปส์, เอ็มจีเอ็ม, ศรีกรุง, กระต่าย, อัศวิน, สุนทราภรณ์, มงกุฏ, เคเอส (กมลสุโกศล), นางฟ้า (เมโทรแผ่นเสียง), สุพรรณหงษ์ (กรุงไทย), นิธิทัศน์, อีเอ็มไอ, จีเอ็มเอ็ม แกรมมี่, อาร์เอส, อโซน่าร์ ฯลฯ รวมถึงแผ่นที่ใช้เฉพาะในสถานี วิทยุ อส. หรือจำหน่ายบางโอกาส เช่น กรมศิลปากร, ละโว้ภาพยนตร์ และ ทีวี 4 (ไทยทีวีช่อง 4) เป็นต้น
แผ่นเสียงเพลงไทยส่วนใหญ่นิยมทำเป็นอัลบั้มไวนิลขนาด 12 นิ้ว  ส่วนแผ่นครั่งขนาด 10 นิ้ว ซึ่งมีเสียงรบกวนและดูแลรักษายาก ไม่เป็นที่นิยมทั่วโลกนานแล้ว
หนังสืออ่านเพิ่ม

From Tin Foil to Stereo: Evolution of the Phonograph by Oliver Read and Walter L. Welch
The Fabulous Phonograph by Roland Gelatt, published by Cassell & Company, 1954 rev. 1977 ISBN 0-304-29904-9
Where Have All the Good Times Gone?: The Rise and Fall of the Record Industry Louis Barfe.
Pressing the LP Record by Ellingham, Niel, published at 1 Bruach Lane, PH16 5DG, Scotland.
Sound Recordings by Peter Copeland published 1991 by the British Library ISBN 0-7123-0225-5.
Vinyl: A History of the Analogue Record by Richard Osborne. Ashgate, 2012. ISB 978-1-4094-4027-7.
"A Record Changer and Record of Complementary Design" เก็บถาวร 2011-11-22 ที่ เวย์แบ็กแมชชีน by B. H. Carson, A. D. Burt, and H. I. Reiskind, RCA Review, June 1949
"Recording Technology History: notes revised July 6, 2005, by Steven Schoenherr", San Diego University (archived 2010)
แหล่งข้อมูลอื่น

The manufacturing and production of shellac records. Educational video, 1942.
Reproduction of 78 rpm records เก็บถาวร 2015-06-18 ที่ เวย์แบ็กแมชชีน including equalization data for different makes of 78s and LPs.
ทู

บทความนี้เกี่ยวกับกลุ่มดนตรีป็อปสัญชาติไทย สำหรับอัลบั้มของเล็งกา ดูที่ ทู (อัลบั้มเล็งกา)
สำหรับจำนวนนับ ดูที่ 2
| วงทู |
| --- | --- |
สุรพันธ์ (ซ้าย) สหภาพ (ขวา) ในปี 2561
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อปแดนซ์ ป็อปร็อก ออลเทอร์นาทิฟร็อก
ช่วงปี: พ.ศ. 2534 - 2540
ค่ายเพลง: อาร์เอส

สมาชิก: สหภาพ วีระฆามินทร์   สุรพันธ์ จำลองกุล
วงทู (อังกฤษ: TWO) เป็นกลุ่มดนตรีดูโอสัญชาติไทย ได้รับความนิยมในช่วงทศวรรษที่ 1990 ในสังกัดอาร์เอส โปรโมชั่น พวกเขาคือคู่ดูโอคู่แรกของค่ายอาร์เอส วงทู ประกอบด้วยสมาชิก 2 คน ได้แก่ ต่อ สหภาพ วีระฆามินทร์ และต๋อง สุรพันธ์ จำลองกุล อัลบั้มของพวกเขาอย่าง "รักล้วน ๆ แต่กวนนะ", "เด้งได้ถ้าไม่เดี้ยง" และ "ดับเบิลทู" ต่างมียอดขายทะลุล้านตลับ